**VSEBINSKI CILJI, KI NAJ BI JIH DIJAKI DOSEGLI NA EKSKURZIJI**:

* spoznavanje naravnih in družbenih lastnosti pokrajine na jugovzhodu Slovenije oziroma Bele krajine kot obmejne regije Slovenije,
* na primeru Bele krajine spoznavanje kraškega površja (karbonatnost kamnin, reliefne oblike, eksogeni procesi, hidrografske posebnosti, ekološka problematika, kmetovanje na krasu…),
* spoznavanje značilnostmi prebivalstva in poselitve te robne slovenske pokrajine ter uvrščanje njenih posebnosti v prostor Slovenije,
* spoznavanje gospodarstva Bele krajine (je razmeroma slabo razvito v primerjavi z osrednjo Slovenijo (primerjava), vendar se je v zadnjem desetletju veliko spremenilo (delež kmetov pada, prestrukturiranja industriji, širitev terciarja…),
* s pomočjo konkretnih primerov osvajanje številnih geografskih pojmov: aluvialna ravnica, rečna dolina, demografsko ogroženo območje, okljuk (meander), centralno naselje, krajinski park, kraški pojavi, Kočevski rog, itn.,

**PROCESNI CILJI, KI JIH LAHKO DOSEŽEMO Z EKSKURZIJO:**

* pridobivanje prostorskih predstav v pokrajini in sposobnosti orientacije,
* razvijanje občutka do vrednot, do naravne in kulturne dediščine slovenske pokrajine in razvijanje ljubezni in spoštovanja do te,
* pridobivanje osnovnega znanja o naravnih in družbenih geografskih pojavih in procesih,
* razvijanje zavesti o nujnosti smotrnega izkoriščanja naravnih dobrin in ohranjanja naravnega ravnovesja,
* razvijanje sposobnosti uporabe prednostnih metod geografskega raziskovanja na terenu (uporaba kart, literature, kompasa, merilnih aparatov, ankete),
* razvijanje miselnih procesov kot so opazovanje, primerjanje, analiza, sinteza, vrednotenje, razvrščanje...,
* učenci se naučijo delati samostojno, v dvojicah, v skupinah,
* ugotavljanje medsebojne povezanosti in součinkovanja geografskih pojavov,
* pridobivanje pravilnih predstav o Beli krajini kot slovenski pokrajini.